ΓΡΑΠΤΗ ΕΡΩΤΗΣΗ E-1794/99

υποβολή:Michiel van Hulten (PSE) προς την Επιτροπή

(11 Οκτωβρίου 1999)

Θέμα: Άρθρο στο περιοδικό ΗP De Tijd της 27ης Αυγούστου 1999 σχετικά με το πρόγραμμα της Ευρωπαϊκής Επιτροπής για τις περιόδους ασκήσεως

1. Έχει ενημερωθεί η Επιτροπή για το άρθρο «Μπαμπά, έμαθα πώς να κάνω lobby» του ολλανδικού περιοδικού ΗP De Tijd της 27ης Ιουλίου 1999 σχετικά με το πρόγραμμα για τις περιόδους ασκήσεως στην Ευρωπαϊκή Επιτροπή;

2. Αληθεύουν οι ισχυρισμοί κάποιας κ. Dabertrand, η οποία είχε κάποτε συμμετάσχει στο πρόγραμμα για περιόδους ασκήσεως, ότι οι ασκούμενοι στην Γενική Γραμματεία της Ευρωπαϊκής Επιτροπής «μπορούν να κρίνουν αιτήσεις επιδοτήσεων, μέχρι του ποσού των 50 000 ευρώ;»Εάν ναι, ποιόν τομέα αφορούν οι αιτήσεις αυτές και για πόσες αιτήσεις ετησίως πρόκειται;

3. Αληθεύουν οι ισχυρισμοί της κ. Dabertrand ότι οι αιτήσεις επιδοτήσεως απορρίπτονται αυτομάτως όταν ο συντάκτης χορηγεί «πάρα πολλές πληροφορίες», όταν έχει γράψει έξω από τις γραμμές του εντύπου ή όταν η αίτηση δεν έχει συνταχθεί στην γλώσσα του; Εάν ναι, για ποιές αιτήσεις επιδοτήσεως πρόκειται; Γνωρίζουν οι αιτούντες ότι οι αιτήσεις τους έχουν απορριφθεί για τυπικούς λόγους;

4. Όπως φαίνεται από το άρθρο, κατά την επιλογή των ατόμων που θα ασκηθούν, δεν εξετάζονται οι γλωσσικές γνώσεις τωνποψηφίων όπως αναγράφονται στο βιογραφικό τους σημείωμα. Επίσης η τοποθέτησή τους σεπηρεσίες της Επιτροπής γίνεται κυρίως επί τη βάσει της φωτογραφίας ταυτότητος. Προτίθεται η Επιτροπή να τροποποιήσει κατά τέτοιον τρόπο τη διαδικασία επιλογής ασκούμενων ώστε η επιλογή τους να γίνεται μόνον βάσει των αποδεδειγμένων ικανοτήτων τους, και να καταργηθεί η επιλογή βάσει της φωτογραφίας ταυτότητος;

Απάντηση της κας Reding εκ μέρους της Ευρωπαϊκής Επιτροπής

(10 Νοεμβρίου 1999)

1. Η Ευρωπαϊκή Επιτροπή εκφράζει την ευγνωμοσύνη της στο αξιότιμο μέλος του Κοινοβουλίου που εφιστά την προσοχή της στο άρθρο της εφημερίδας HP De Tijd. Η Επιτροπή λυπάται πολύ που εσκεμμένα αναφέρονται λανθασμένες δηλώσεις και δεν παρουσιάζονται σωστά οι απόψεις ορισμένων μονίμωνπαλλήλων και ασκουμένων της στο άρθρο αυτό. Ορισμένοι ασκούμενοι που αναφέρονται στο άρθρο ανακοίνωσαν στην Επιτροπή την πρόθεση τους να διαμαρτυρηθούν με τον πιο έντονο δυνατό τρόπο στη συγκεκριμένη εβδομαδιαία εφημερίδα, επειδή οι παρατηρήσεις και οι πράξεις που τους προσάπτονται είναι στις περισσότερες περιπτώσεις γέννημα φαντασίας.

2. Η κυρία Dabertrand έδωσε στη συνέχεια συνέντευξη στον πρώην προϊστάμενο μονάδας. H κατηγορία που της προσάπτεται και την οποία αρνείται σθεναρά, δηλαδή ότι ασκούμενοι στη Γενική Γραμματεία της Ευρωπαϊκής Επιτροπής επιτρέπεται να λάβουν αποφάσεις σχετικά με αιτήσεις για την παροχή μικρών επιδοτήσεων έως 50 000, είναι απόλυτα αναληθής. Κανένας ασκούμενος δεν έχει εμπλακεί σε κανένα στάδιο της διαδικασίας επιλογής αιτήσεων για επιδότηση.

3. Είναι πλήρως αναληθές ότι οι αιτήσεις για επιδοτήσεις απορρίπτονται αυτομάτως εάν οιποψήφιοι παρέχουν «πάρα πολλές» πληροφορίες, εάν γράφουν έξω από τα προβλεπόμενα πλαίσια, ή εάν οι αιτήσεις δεν είναι διατυπωμένες στη γλώσσα τουποψηφίου. Η κα Dabertrand επίσης αρνείται ότι είναι η πηγή αυτών των λανθασμένων πληροφοριών.

4. σον αφορά την πρόσληψη ασκουμένων της, η Επιτροπή εφαρμόζει μία αυστηρή και συστηματική διαδικασία για τον έλεγχο των αιτήσεων τωνποψηφίων. Οιποψήφιοι επιλέγονται με βάση τα ακαδημαϊκά τους προσόντα, τυχόν σχετική πείρα και τις γλωσσικές τους ικανότητες. Κάθε αίτηση εξετάζεται από τις ομάδες προεπιλογής για κάθε εθνικότητα που αποτελείται από πεπειραμένους μονίμουςπαλλήλους της Επιτροπής της ίδιας εθνικότητας. Μία από τις ανακρίβειες αυτού του άρθρου αναφέρεται στο γεγονός ότι οιποψήφιοι πρέπει ναποβάλουν φωτογραφίες κατά τη διαδικασία επιλογής. Οιποψήφιοι δεν χρειάζεται ναποβάλουν φωτογραφίες τους σε κανένα στάδιο της διαδικασίας πρόσληψης.